Le mythe de Sisyphe

Le mythe de Sisyphe () – Albert Camus tomonidan 1942-yilda yozilgan falsafiy asar. Søren Kierkegaard, Arthur Schopenhauer va Friedrich Nietzsche kabi faylasuflarning taʼsiri ostida, Camus oʻzining absurd falsafasini taqdim etadi. Absurd insonning hayotga ma’no berishga bo‘lgan ehtiyoji bilan koinotning bunga javoban hech qanday mantiqli javob bermasligi o‘rtasidagi tafovutda yuzaga keladi.. Camus absurdni anglash oʻz joniga qasd qilishni oqlamasligini, aksincha, „isyon“ni talab etishini taʼkidlaydi. Keyin u absurd hayotga nisbatan bir nechta yondashuvlarni bayon qiladi. Soʻnggi bobda Camus inson hayotining bemaʼniligini yunon mifologiyasidagi Sizif obrazi orqali koʻrsatib beradi. Sizif abadiy ravishda bir xil, maʼnosiz vazifani bajarishga mahkum etilgan edi: u togʻga shar shaklidagi toshni dumalatib chiqarardi, ammo tosh choʻqqiga yaqinlashganda yana pastga dumalab tushardi. Camus insonning hayotini aynan shu holatga oʻxshatadi. Esse shunday xulosa bilan yakunlanadi: „Choʻqqilar sari intilishning oʻzi inson qalbini toʻldirish uchun yetarlidir. Sizifni baxtli deb tasavvur qilishimiz lozim“.
thumb

Camusning ushbu asarini boshqa absurdistik asarlari bilan oʻzaro bogʻliq deb xulosaga kelish mumkin. Xususan, uning „Begona“ romani (1942), „Le Malentendu“ (1942) va „Caligula“ (1944) pyesalari va ayniqsa „L'Homme révolté“ (1951) nomli essesida shu kabi gʻoyalar tatbiq etilgan.

Tarixi
Camus 1940-yilda, Fransiya mag‘lubiyati davrida, millionlab qochqinlar ilgarilab kelayotgan nemis qoʻshinlaridan qochayotgan paytda, bu asarni yozishni boshlagan. Esseda deyarli ushbu voqeaga ishora qilinmasa-da, Robert Zaretskiy bu voqea uning absurd haqidagi gʻoyalarini keltirib chiqarganini taʼkidlaydi. U oddiy voqea ham, nemis bosqini kabi shiddatli hodisa ham odamlarni „nima uchun?“ deb soʻrashga undashini taʼkidlaydiZaretsky, Robert (2013). A life worth living: Albert Camus and the quest for meaning. Cambridge, Massachusetts. . , cited in Robert Kirsch, Adam (20 October 2013). "Why Albert Camus Remains Controversial". The Daily Beast. Retrieved 29 November 2019. . Mazkur esse 1942-yilda fransuz tilida chop etilgan.

Justin O'Brien asarni ingliz tiliga tarjima qilib, 1955-yilda nashr ettirgan. Ushbu nusxaga Camus 1955-yilda Parijda yozgan soʻzboshi ham kiritilgan. Bu yerda muallif shunday taʼkidlaydi: „Hatto kishi Xudoga ishonmasa ham, oʻz joniga qasd qilish toʻgʻri emas“.

 Adabiyotlar 
 The Plague, The Fall, Exile and the Kingdom, and Selected Essays, Albert Camus, Alfred A. Knopf 2004, 



 Manbalar 

 Havolalar 
 Complete original text (French)
 English text
 Chapter 4 of the essay The Myth of Sisyphus, by Albert Camus
 SparkNotes on The Myth of Sisyphus
  by Richard Barnett

Turkum:1942-yil esselari
Turkum:Metaforalar haqidagi kitoblar
Turkum:Ateizm bilan bog‘liq mavzudagi kitoblar
Turkum:Éditions Gallimard kitoblari
Turkum:Albert Camus esselari
Turkum:Hamish Hamilton kitoblari
Turkum:Falsafiy esselar
Turkum:Ekzistensializm kitoblari